**Cuvânt de adio**

*Bogdan M. Drăguș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ai ști cât te-am iubit,

Dar, totuși, în pofidă,

Povestea s-a sfârșit.

Stă pleoapa să se-nchidă.

Iubito, te aștept,

Pe splaiurile morii,

Să îmi rămâi la piept

Până se-arată zorii.

Iubito, îți mai scriu,

Iubirea mea pierdută,

Doar noaptea-ntr-un târziu,

Stau pomii și m-ascultă...

Toți munții să-i desparți,

Te caut, fără vină

Cu-o lacrimă de cuarț,

Ca florile de mină.

Iubito, te mai chem,

Din locu-mi, de departe.

De dragoste mă tem

Și nu mă tem de moarte.

Ninsorile, duium,

Se-așează lin, pe creste.

Iubirea de acum,

Rămâne o poveste.

Regret că te-am iubit...

Cuprins de grea obidă.

Povestea s-a sfârșit,

Stă pleoapa să se-nchidă...